Diari Oficial de la Generalitat Valenciana


Sumari del DOGV 8487, del 15-02-2019 (2019/1528)

RESOLUCIÓ de 14 de febrer de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació a la vaga convocada en les empreses Servicios de Limpiezas y Mantenimiento Raspeig, SL, i Netalia Servicios Integrales, SL, a partir del dia 18 de febrer de 2019..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1528


Data del document
:   14-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 14 de febrer de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació a la vaga convocada en les empreses Servicios de Limpiezas y Mantenimiento Raspeig, SL, i Netalia Servicios Integrales, SL, a partir del dia 18 de febrer de 2019.  
. [2019/1528]  
  
El conseller d'Economia Sostenible, Sectors Productius, Comerç i Treball, i per delegació de signatura, la directora general de Treball i Benestar Laboral, en data 14 de febrer de 2019 ha resolt els serveis mínims d'aplicació a la vaga convocada en les empreses Servicios de Limpiezas y Mantenimiento Raspeig, SL, i Netalia Servicios Integrales, SL, a partir del dia 18 de febrer de 2019, que afecten tots els centres de treball on presten els seus serveis les referides empreses, principalment els de neteja de tots els instituts de Secundària i altres edificis d'organismes públics i privats de la Comunitat Valenciana.  
  
Perquè se'n prenga coneixement, el contingut íntegre d'aquesta resolució es troba en la següent adreça:  
http://www.indi.gva.es/es/web/dg-trabajo  
La part dispositiva de la referida Resolució de 14 de febrer de 2019 estableix:  
  
Primer  
 Als efectes previstos en article 10.2 del Reial Decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que hauran de prestar-se pel personal afectat mentre dure la situació de vaga convocada en els termes que a continuació s'especifiquen:  
- Per als centres d'atenció a les persones amb discapacitat, la residència de persones majors dependents de Torrevieja, en cadascun dels mòduls o pavellons oberts, 2 treballadors o treballadores en horari de demà, de dilluns a diumenges en plantes d'habitacions de vàlids i assistits, 1 en bugaderia, 1 en cuina i 1 en torn de vesprada, excepte els diumenges en què no hi ha servei de bugaderia i torn de vesprada.  
  
- Per als centres escolars públics, la prestació laboral diària d'un treballador o treballadora en els lavabos i banys, així com en els menjadors escolars, on n'hi haja, i en la recollida de residus i amb caràcter altern (dia sí, dia no), així mateix d'un treballador, en les zones comunes.  
- Per a les diferents dependències de les administracions públiques afectades per la vaga i per als Centres CEAM, la prestació laboral alterna (dia sí, dia no), d'un treballador o treballadora en els lavabos i banys i en les zones comunes.  
L'ocupació dels treballadors en els serveis mínims tindrà caràcter rotatori diari.  
La designació dels treballadors que han de prestar els serveis mínims que s'estableixen en aquesta resolució correspondrà, sentit el comité de vaga, les persones titulars o responsables de l'empresa adjudicatària dels contractes administratius en virtut dels quals es presten els serveis de neteja en els centres afectats  
Els serveis mínims establits hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat i les parts es responsabilitzaran del compliment d'aquests serveis essencials mínims.  
A l'empresa, oït el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació, i les parts seran les responsables del compliment d'aquests serveis essencials mínims.  
  
Segon  
El que es disposa en els apartats anteriors d'aquesta resolució no suposarà cap limitació dels drets que la normativa reguladora de la vaga reconega al personal en aquesta situació no emprat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Tercer  
Notifiqueu la resolució als serveis competents de la Vicepresidència i Conselleria d'Igualtat i Polítiques Inclusives, als sindicats convocants, a la Subdelegació del Govern i altres administracions afectades per la vaga objecte d'aquestes actuacions  
  
Quart  
Aquesta resolució tindrà efectes immediats des de la data de la seua notificació a les parts interessades.  
  
Advertiu amb la notificació a les parts el dret que els assisteix de recórrer contra aquesta resolució davant la Sala Contenciosa Administrativa del Tribunal Superior de Justícia de la Comunitat Valenciana, conforme al que es disposa en la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents de l'esmentada llei.  
  
València, 14 de febrer de 2019.- El conseller d'Economia Sostenible, Sectors Productius, Comerç i Treball, p. d. (R 27.07.2015) la directora general de Treball i Benestar Laboral: Cristina Moreno Fernández.